സെനൈഡ് മയിയ

സെനൈഡ് മയ കാലാഡോ പെരേര ഡോസ് സാന്റോസ് (ജനനം, 27 നവംബർ 1954) സെനൈഡ് മയിയ എന്ന ചുരുക്കപ്പേരിലറിയപ്പെടുന്ന ഒരു ബ്രസീലിയൻ രാഷ്ട്രീയക്കാരിയും ഡോക്ടറുമാണ്. പരെയ്ബയിൽ ജനിച്ചെങ്കിലും, റിയോ ഗ്രാൻഡെ ഡോ നോർട്ടെ സംസ്ഥാനത്തെ പ്രതിനിധീകരിച്ച് തന്റെ രാഷ്ട്രീയ ജീവിതം ചെലവഴിച്ച അവർ, നിലവിൽ ഒരു സെനറ്ററായി സേവനമനുഷ്ഠിക്കുന്നു. അവർ മുമ്പ് 2015 മുതൽ 2019 വരെ ചേംബർ ഓഫ് ഡെപ്യൂട്ടീസിലും 1991 മുതൽ 1992 വരെയും 2009 മുതൽ 2011 വരെയും സാവോ ഗോൺസലോ ഡോ അമരാന്റെ മുനിസിപ്പാലിറ്റിയുടെ ആരോഗ്യ സെക്രട്ടറിയായും സേവനമനുഷ്ഠിച്ചിട്ടുണ്ട്.

 സ്വകാര്യ ജീവിതം 
ജോവോ ഗോൺസാൽവസ് മയിയയുടെയും അനുൻസിയാഡ സിസിലിയ ഡാ സിൽവയുടെയും മകളാണ് സെനൈഡ് മയിയ. 2009 മുതൽ 2016 വരെ സാവോ ഗോൺസലോ ഡോ അമരാന്റെ മുനിസിപ്പാലിറ്റിയുടെ മേയറായിരുന്ന ജെയിം കാലാഡോയെയാണ് അവർ വിവാഹം കഴിച്ചത്.

 രാഷ്ട്രീയ ജീവിതം 
അന്നത്തെ പ്രസിഡന്റ് ദിൽമ റൂസഫിന്റെ ഇംപീച്ച്‌മെന്റ് പ്രമേയത്തിനെതിരെ മയിയ വോട്ട് ചെയ്തു. 2017-ലെ ബ്രസീലിയൻ തൊഴിൽ പരിഷ്കാരങ്ങളെ അവർ എതിർക്കുകയും റൂസഫിന്റെ പിൻഗാമിയായ ഭരണത്തിലേറിയ മിഷേൽ ടെമറിനെതിരെ അഴിമതി അന്വേഷണം ആരംഭിക്കുന്നതിന് അനുകൂലമായി വോട്ട് ചെയ്യുകയും ചെയ്തു.

2018-ലെ ബ്രസീലിയൻ പൊതുതെരഞ്ഞെടുപ്പിൽ, റിയോ ഗ്രാൻഡെ ഡോ നോർട്ടെ സംസ്ഥാനത്തെ പ്രതിനിധീകരിക്കാൻ സ്റ്റൈവൻസൺ വാലന്റിമിനൊപ്പം 660,315 വോട്ടുകൾക്ക് മയ ഫെഡറൽ സെനറ്റിലേക്ക് തിരഞ്ഞെടുക്കപ്പെട്ടു.

 അവലംബം 

വർഗ്ഗം:1954-ൽ ജനിച്ചവർ